Document ID: /roh_data/filtered/fineweb-2-filterrobots_roh.jsonl.gz/57614

En Svizra è sa furmada in'allianza encunter la cumpra d'aviuns da cumbat americans. La gruppa per ina Svizra senza Armada GSoA, la PS ed ils Verds na vulan nagins aviuns da cumbat dal tip F-35 ed F/A 18. L'allianza crititgescha che l'aviun F-35 haja manglaments ed il F/A-18 na cuntanschia betg la durada da vita pretendida.
Els han perquai mintgin inoltrà in text d'iniziativa a la Chanzlia federala. En ina communicaziun hai num ch'i vegnia ignorà la voluntad da la populaziun sch'il Cussegl federal sa decidia per in da quests dus aviuns. Els vegnian perquai a lantschar ina cunteriniziativa.
Il settember passà avevan be paucas milli vuschs decis davart la cumpra da novs aviuns da cumbat.